Hannibal (seriál)

Hannibal je americký psychologický triler a hororový seriál. Vysielala ho americká NBC od 4. apríla 2013 do 29. augusta 2015.

Seriál a postavy sú založené na románe Červený drak od Thomasa Harrisa.

Na Slovensku sa seriál vysiela od 22. septembra 2014.

Dej
Will Graham je poverený Jackom Crawfordom, špeciálnym agentom FBI, vyšetrovaním zmiznutí 8 dievčat z Minnesoty. Graham pomáha FBI aj s vyšetrovaním niekoľkých ďalších vrážd. Crawford sa rozhodne, aby s Grahamom spolupracoval psychiater Hannibal Lecter, o ktorom však netušia, že je sériový vrah.

Postavy

Hlavné
 Hugh Dancy ako Will Graham, kriminalista špecializujúci sa na sériových vrahov. Will má unikátnu schopnosť vžiť sa do mysle vrahov, ktorých prenasleduje, a predstavuje si sám seba ako pácha ich zločiny. To mu umožňuje pochopiť správanie vrahov a tak ich dolapiť. Týmto pomáha FBI, ale má to veľký vplyv na jeho psychický stav.
 Mads Mikkelsen ako Dr. Hannibal Lecter, nadaný psychiater, kulinár, sériový vrah a kanibal. Je poverený sledovaním Grahama a kontrolovaním jeho psychického stavu, no Lecter ním manipuluje a za jeho chrbtom pácha svoje zločiny.
 Caroline Dhavernas ako Dr. Alana Bloom, profesorka psychiatrie pomáhajúca FBI.
 Hettienne Park ako Beverly Katz, zvláštna agentka FBI, ktorá sa špecializuje na analýzu vlákien.
 Laurence Fishburne ako Jack Crawford, zvláštny agent FBI a šéf Willa Grahama.
 Gillian Anderson ako Dr. Bedelia Du Maurier, Lecterova psychoterapeutička. V minulosti ju záhadne napadol jeden z bývalých pacientov Dr. Lectera.
 Scott Thompson ako Jimmy Price, zvláštny agent FBI špecializujúci sa na odtlačky prstov.
 Aaron Abrams ako Brian Zeller, zvláštny agent FBI. Zameriava sa na vyšetrovanie miesta činu.

Vedľajšie
 Raúl Esparza ako Dr. Frederick Chilton
 Lara Jean Chorostecki ako Fredricka "Freddie" Lounds
 Richard Armitage ako Francis Dolarhyde
 Kacey Rohl ako Abigail Hobbs
 Michael Pitt (2. séria) a Joe Anderson (3. séria) ako Mason Verger
 Katharine Isabelle ako Margot Verger
 Eddie Izzard ako Dr. Abel Gideon
 Gina Torres ako Phyllis "Bella" Crawford
 Anna Chlumsky ako Miriam Lass
 Cynthia Nixon ako Kade Prurnell
 Tao Okamoto ako Chiyoh
 Glenn Fleshler ako Dr. Cordell Doemling
 Nina Arianda ako Molly Graham
 Rutina Wesley ako Reba McClane

Série a časti
Každá časť prvej série nesie názov podľa francúzskej kuchyne, časti druhej série podľa kuchyne japonskej, prvých 7 častí tretej série podľa talianskej kuchyne, nasledujúcich 5 podľa série malieb Williama Blaka a názov poslednej časti je citácia z knihy Zjavenia apoštola Jána 6, 16.

1. séria (2013)

2. séria (2014)

3. séria (2015)

Referencie

Televízne seriály USA
Televízne seriály z roku 2013
Televízne seriály NBC